ليه لما اسلم على حد مش محرم ليا حرام؟
الشريعة بتتعامل مع العلاقة بين الرجل والمرأة من غير المحارم تعاملها بالضبط مع ظروف تؤدي للعدوى بمرض قاتل، فمش هتحبسنا عشان فيه احتماليات، لكنها ما بتتعاملش مع الاحتماليات دي باستهتار؛ لأن عواقبها بتبدأ من أول صرف النفس والقلب عما ينفعها في الآخرة، وتنتهي بالزنا وربما الكفر والعياذ بالله. في حد مش من محارمك لا يجوز النظر له نظرا معه ميل قلبي، لو حسيتي بكده لا بد من غض البصر، لكن لو لم تحسي بهذا فليس غض البصر واجبا على القول الذي نختاره. طيب المصافحة أعظم أم مجرد النظر؟ المصافحة طبعا لأن فيها اتصال جسدي، وعلى رأي الشاعر: حاسب على قلبى حاسب .. لما تسلم على ... حاسب على يدى حاسب .. لحسن قلبى فى ايداى .. بالتالي: حرمتها الشريعة مطلقًا سواء فيه ميل قلبي ولا مفيش؛ عشان كده أنزه الناس عن هذا، رسول الله صلى الله عليه وسلم قال: إني لا أصافح النساء.